laion/Wikipedia-Exotic huggingface dataset:
כף וולדרון

כף וולדרון (באנגלית: Cape Waldron) היא לשון יבשה המכוסה קרח, בארץ וילקס שבאנטארקטיקה. לשון היבשה ממוקמת בסמוך ממערב לקרחון טוטן. לשון היבשה מופתה לראשונה, בשנת 1955, על ידי ג'י. די. בלוג'ט (G.D. Blodgett), בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האנטארקטי) 1946–1947. שמה של לשון היבשה ניתן לה על ידי הוועדה המייעצת לשמות אנטארקטיים. הכף נקראת על שמו של ריצ'רד ראסל וולדרון (Richard Russell Waldron), ששירת על הסלופ וינסנס (USS Vincennes), אשר שימשה את משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס. כף וולדרון באתר הסקר הגאולוגי של ארצות הברית כף וולדרון באתר הגאזט האנטארקטי של ממשלת אוסטרליה כף וולדרון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
סמואל בארד

סמואל בארד (באנגלית: Samuel Bard;‏ 1 באפריל 1742 – 24 במאי 1821) היה רופא אמריקאי, שהקים את בית הספר הראשון לרפואה בניו יורק ואת בית הספר השני לרפואה בארצות הברית, המהווה חלק מאוניברסיטת קולומביה. בארד שימש גם כרופאו האישי של ג'ורג' וושינגטון. את לימודיו החל באוניברסיטת קולומביה בניו יורק לפני שהפליג לאירופה בשנת 1761. באירופה הוא חיפש השכלה רפואית רחבה יותר. הוא בילה בסך הכל חמש שנים באירופה בנסיעות לצרפת, אנגליה וסקוטלנד. בסופו של דבר הוא קיבל את הדוקטורט מאוניברסיטת אדינבורו בשנת 1765. כשחזר בארד למושבות האמריקאיות, הוא גילה שאביו נכנס לחובות כבדים כתוצאה ממימון לימודיו והחוב הגיע לאלפי ליש"ט, בארד נכנס לשותפות עסקית עם אביו בהייד פארק. במשך שלוש שנים עבד כדי לפרוע את חובו. הוא משך מהעסק רק משכורת מספקת כדי לשלם את הוצאותיו האישיות. בשנה הראשונה לאחר חזרתו של בארד לאמריקה, הוא תכנן להקים בית ספר לרפואה בניו יורק. בזמן שהוא עצמו עבד כדי לכסות את חובותיו, הוקם בית הספר ובשנת 1769 החל במתן תארים ראשונים לרפואה. במקביל, ייסד בארד את בית החולים הראשון בעיר ניו יורק. כעבור מספר שנים, הבניין נשרף עד היסוד והוא לא שוקם במלואו עד 1791. בשנת 1767 נבחר בראד לחברה הפילוסופית האמריקאית. במהלך המהפכה האמריקאית ברד ברח מהעיר עם משפחתו. הוא שיכן את משפחתו בבית אביו ואז חזר לבדו לניו יורק. שם עסק במקצועו בזמן שכוחות כוחות בריטיים כבשו את העיר. כשהסתיימה המהפכה האמריקאית, מינה ג'ורג' וושינגטון את בארד לרופא המשפחה שלו. לרוע המזל, משפחתו של בארד חלתה באותה עת כתוצאה מהתפרצות מחלת השנית. הוא איבד ארבעה מששת ילדיו ואשתו חלתה. הוא עזב את עסקיו כדי לטפל במשפחתו. בשנת 1784 חזר לעיר ניו יורק. בשנת 1798, מתוך כוונה לפרוש מעסקים, חזר בארד להייד פארק שבניו-יורק. באותה תקופה חלה התפרצות הקדחת הצהובה. בארד לא היסס לעזור לחולים אך לרוע המזל הוא חלה במחלה. אשתו טיפלה בו והוא הבריא. במשך כל חייו, לאחר התפרצות הקדחת הצהובה, הוא בילה את זמנו בפנסיה מאושרת. בשנת 1813 מונה לנשיא המכללה לרופאים ומנתחים. בארד היה אח בלשכת יוניון מספר 45 של הבונים החופשיים בניו-יורק. נפטר ב־24 במאי 1821 כתוצאה מדלקת קרום הריאה. סמואל בארד, באתר "Find a Grave" (באנגלית) After 90 Years, Columbia Takes Slave Owner’s Name Off a Dorm HISTORY OF EARLY AMERICAN LANDSCAPE DESIGN Save this to read later Send to email 3 Min Read NYP History, NewYork-Presbyterian | The Story of Founder Dr. Samuel Bard, NewYork-Presbyterian, ‏8 בפברואר 2017 (באנגלית) Matthew Conheady, Union Lodge No. 45, New York Historic (באנגלית) Dr Samuel Bard (1742-1821) - Find A Grave Memorial, www.findagrave.com (באנגלית)
חוסאם א-דין אל-ג'ראחי

חוסאם א-דין אל-ג'ראחי (בערבית: حسام الدين الجراحي, תעתיק: חסאם אלדין אלג'ראחי; נפטר בחודש צפר, 598 לאחר ההיג'רה היא 1202 לספירת הנוצרים) היה אמיר ורופא אישי של צלאח א-דין. שייח' חוסאם קיבל את התואר ג'ראח (جراح) שמשמעו "רופא מנתח" בערבית. שייח' חוסאם חי במאות 12–13 והקים זאווייה (מסגד קטן ובית ספר), הידועה בשם "זאוויה ג'ראחיה". הוא נקבר ביסודותיה, והיא ממוקמת בכניסה לשכונת שייח' ג'ראח, שכונה שקיבל במתנה מצלאח א-דין לאחר שכבש את ירושלים, ונקראת על שמו. מבנה הקבר נבנה ב-1202 והפך ליעד למתפללים ומבקרים. יצחק רייטר וליאור להרס, The Sheikh Jarrah Affair: The Strategic Implications of Jewish Settlement in an Arab Neighborhood in East Jerusalem, The Jerusalem Institute for Israel Studies, 2010 תהילה ביגמן, בלי עזרה ממונטיפיורי, מגזין סגולה
מולה ואגה

מולה ואגה (בצרפתית: Molla Wagué; נולד ב-21 בפברואר 1991) הוא כדורגלן מאלים-צרפתי, המשחק בעמדת הבלם. ואגה התחיל את הקריירה המקצועית שלו בקבוצות כדורגל מקומיות ובגיל 15 הצטרף לקבוצת הנוער של קן. ב-6 בנובמבר 2011, ואגה ערך את הופעת הבכורה שלו בקבוצה בניצחון 3–0 נגד דיז'ון. כעבור שבועיים, כבש את שערו הראשון בקבוצה בתיקו 2–2 נגד אז'אקסיו. בקיץ 2014, ואגה חתם בגרנדה מליגת העל הספרדית וב-10 ביולי 2014, הושאל לאודינזה עד לסיום העונה. ב-31 בינואר 2017, ואגה הושאל ללסטר סיטי עד לסיום העונה, עם אופציה לרכישה בתום תקופת ההשאלה. ב-18 בפברואר, ואגה ערך את הופעת הבכורה שלו בקבוצה בהפסד 0–1 למילוול, בו ספג פציעה שהשביתה אותו מהמגרשים עד לסיום העונה. בקיץ 2017, ואגה עזב את גרנדה וחתם באודינזה, אך ב-31 באוגוסט הושאל לווטפורד מהפרמייר ליג. ב-1 בפברואר 2019, ואגה הושאל לנוטינגהאם פורסט לפוטבול ליג צ'מפיונשיפ. ב-17 ביולי 2019, ואגה חתם בנאנט תמורת 1.2 מיליון אירו. ב-10 בספטמבר 2020, ואגה הושאל לאמיין עד לסיום העונה. בצעירותו, ואגה רשם הופעה אחת בנבחרת הנוער של צרפת. בינואר 2013, ואגה זומן לסגל נבחרת מאלי לקראת גביע אפריקה לאומות 2013. ב-20 בינואר 2013, ואגה ערך את הופעת הבכורה שלו בנבחרת, בניצחון 0–1 נגד ניז'ר. ב-25 במרץ 2015, ואגה הבקיע צמד בהפסד 3–4 לגבון. מדיה וקבצים בנושא מולה ואגה בוויקישיתוף מולה ואגה, באתר Transfermarkt מולה ואגה, באתר Soccerway מולה ואגה, באתר BDFutbol מולה ואגה, באתר WorldFootball.net מולה ואגה, באתר National Football Teams מולה ואגה, באתר FootballDatabase.eu
פילשד

פילשד (בהונגרית: Fülesd) הוא כפר במחוז סבולץ'-סטמאר-ברג שבצפון מזרח הונגריה. בדומה ליישובים רבים באירופה, גם אוכלוסיית פילשד קטנה משמעותית בעשרות השנים האחרונות, מ-477 תושבים בשנת 1990 עד 434 תושבים בשנת 2020. יהודים ראשונים החלו להתיישב בכפר במחצית השנייה של המאה ה-18 ורובם עסק בחקלאות. בעקבות הקרע ביהדות הונגריה הצטרפה הקהילה לזרם האורתודוקסי. במקום היו בית תפילה ובית קברות שעדיין קיים ובו כ-30 מצבות. בשנת 1941 נשלחו ארבעה יהודים מפילשד לעבודות כפייה. במכתב ששלחה הקהילה במסגרת מפקד קהילות הונגריה מספר מנהיג הקהילה כי בכפר נותר 9 משפחות בלבד ולהם בית תפילה עם גג מקש שלא שווה הרבה ואת שירותי הדת הם מקבלים מרבה של פהרגיארמט. לכן אין להם יכולת לענות על השאלות שנשאלו במפקד. באפריל 1944, שבועות אחדים לאחר כניסת הצבא הגרמני להונגריה, גורשו יהודי פולשד לכפר קלצ'ה, ומשם לגטו מאטסלקה יחד עם עוד 17,000 יהודים תושבי המחוז. הם הוחזקו במקום כחודש ימים בתנאים קשים של רעב ועינויים, עד ששולחו למחנה ההשמדה אושוויץ. לאחר המלחמה חזרו לכפר כמה ניצולים אבל חיי הקהילה לא נתחדשו. בניין בית הכנסת לא נפגע במלחמה. אחד משני ספרי התורה שנשתמרו הועבר לקהילת פהרגיארמט והאחר הועלה לארץ. פילשד בפנקס הקהילות הונגריה, עמוד 445 פו'לאשד, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 337. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא פילשד בוויקישיתוף "פילשד", באתר JewishGen (באנגלית) קהילת פולשד, באתר "אנו – מוזיאון העם היהודי" נתוני הכפר באתר הלמ"ס ההונגרי בית הקברות היהודי בפילשד דף קהילת פילשד במפקד קהילות הונגריה מכתבם של קהילת פילשד במפקד קהילות הונגריה תיעוד יהודי פילשד שנרצחו בשואה מפקדי האוכלוסין של יהודי הונגריה, 1993
פורמולה 1 עונת 1980

עונת 1980 הייתה העונה השלושים ואחת של אליפות הפורמולה 1, שאורגנה על ידי הפדרציה הבינלאומית לרכב (FIA). אלן ג'ונס זכה באליפות הנהגים וקבוצתו, ויליאמס, זכתה לראשונה באליפות היצרנים. אלן פרוסט ונייג'ל מנסל, שיהפכו בהמשך לאלופי הפורמולה 1, ערכו את עונת הבכורה באליפות. ג'ודי שכטר, שזכה באליפות בעונה הקודמת, צבר רק 2 נקודות במהלך העונה ובסיומה פרש מהאליפות. פטריק דפלייה נהרג במהלך נסיעת מבחן במסלול הוקנהיימרינג. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון חמש התוצאות הטובות מתוך שבעת המרוצים הראשונים בעונה וחמש התוצאות הטובות מתוך שבעת המרוצים האחרונים בעונה. נקודות הוענקו לששת הנהגים שסיימו ראשונים בכל מרוץ. כל הנקודות שנצברו חושבו לצורך אליפות היצרנים. מדיה וקבצים בנושא פורמולה 1 עונת 1980 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine.
ככה מיום ליום

ככה מיום ליום הוא סינגל של המוזיקאי הישראלי עידן רייכל, אשר יצא לאור ב-12 במאי 2021, על ידי חברת התקליטים הליקון. השיר נכתב על ידי רייכל עצמו יחד עם אבי אוחיון והופק על ידי מתן דרור. השיר הוא שיר הסולו הראשון של רייכל מאז "כתוב מלמעלה", שיצא ב-2019, וכן השיר השני שלא השתתף בהפקתו לאחר שיר זה. על השיר נכתב בפרוגי כי הוא "מדבר על האהבה שמתגברת מיום ליום ומשבוע לשבוע. על הכרת תודה על מה שיש, ועל כמה זה פשוט לאהוב". דודי פטימר ממעריב אונליין תיאר את השיר כשיר "פופ דאנס קליט, מתקתק ומלודי שתפור לקולו ומידותיו", וטען כי רייכל "לא מתיימר להמציא עצמו מחדש מוזיקלית או להביא וייב שלא הכרנו שלו, לא נושא מקוריות מוזיקלית יותר מדי אלא בוחר באותה פורמולה שמאפיינת גם זמרים כמו בניה ברבי או אברהם טל ואינו מבדיל עצמו מהם", אך הוסיף כי "מצד אחד זה פחות מלהיב או מסקרן אבל מצד שני השיר מעולה, הוא קליט ומציג את רייכל במיטבו, ככה שאם הסטטוס קוו הזה טוב עבורו – הוא לגמרי משיג את המטרה ומספק את הסחורה". יוסי חרסונסקי העניק לשיר ביקורת חיובית, ואמר כי "עידן רייכל אינו חופר. הוא מחבר את פשטות המילים עם פשטות הלחן", והוסיף כי "פשטות הזרימה, ההבעה המתכוונת, הלחן הסימטרי – הם שיכניסו את השיר הזה, השיר כמו שירים רבים של רייכל, אל רשימת השירים שקורצים גם לחוגי ההרקדות העממיות". לדף השיר באתר הספרייה הלאומית אחרי שיתופי פעולה מצליחים: עידן רייכל חוזר לשיר אהבה בסולו, באתר וואלה, 12 במאי 2021 אושר סיגרון, חוזר לסולו: עידן רייכל בשיר שכולו אהבה, באתר פרוגי, 12 במאי 2021 דודי פטימר, ‏מושיק עפיה וקובי פרץ מחזירים את הכבוד לפופ הים תיכוני, באתר מעריב אונליין, 12 במאי 2021 יוסי חרסונסקי, עידן רייכל - ככה מיום ליום, באתר יוסמיוסיק, 12 במאי 2021 ככה מיום ליום (Kacha Mi'Yom Le'Yom), נבדק ב-2021-05-13
קתרין פינץ'

קתרין אן פינץ' (באנגלית: Catrin Ana Finch; נולדה ב-24 באפריל 1980) היא נגנית נבל ולשית. בין שנת 2000 ל-2004 כיהנה בתפקיד "נגן הנבל הרשמי של הנסיך מוויילס". משמשת כפרופסור אורח באקדמיה המלכותית למוזיקה. נולדה בכפר במחוז קרדיגיון. אמה ממוצא גרמני ואביה אנגלי, אך חינוכה היה וולשי והיא דוברת ולשית. כמתנת יום הולדת לגיל שש, קיבלה נבל קלטי. שנה לאחר מכן החלה ללמוד אצל אלינור בנט (אנ'), שלימדה אותה עשר שנים (בהמשך התחתנה פינץ' עם בנה של בנט). בגיל עשר החלה לנגן בתזמורת הנוער הלאומית של בריטניה והייתה הנגנית הצעירה ביותר שהופיעה בקונצרטי הפרומס. לאורך נעוריה זכתה במספר פרסים לנגנים צעירים בבריטניה ומחוצה לה. בגיל 14 זכתה במקום שני במסגרת World Harp Festival (מסגרת לנגנים מבוגרים). בשנת 2000 חידש צ'ארלס, נסיך ויילס את משרת "נגן הנבל הרשמי של הנסיך מוויילס", משרה שלא אוישה מאוד 1873. נמסר כי צ'ארלס בחר בה לאחר שניגנה בחגיגות יום הולדתו החמישים. משמעות המשרה, מלבד הכנסה קבועה, היא נגינה בטקסים וקבלות פנים רשמיות ובכינוסים פרטיים בארמון בקינגהאם, טירת וינדזור וארמון סנט ג'יימס ובמעונו הפרטי של צ'ארלס בהייגרואוב. בשנת 2003 צולם סרט תיעודי אודותיה, Charlie's Angel, ששודר ב-BBC וזכה בפרס באפט"א לטלוויזיה לתוכנית טלוויזיה תיעודית בנושא מוזיקלי. ב-2004 זכה אלבומה מיצירות המלחין הוולשי קארל ג'נקינס למועמדות לפרסי המוזיקה הבריטית. בשנת 2005 נאלצה לעזוב את התפקיד, כיוון שהגיעה לגיל המקסימלי שלו, 25. פינץ' עזבה את התפקיד כדמות ציבורית מוכרת ומוערכת ויצאה לסדרת הופעות ברחבי העולם, הן כסולנית והן יחד עם תזמורות. בשנת 2009 הפיקה את אלבום הסולו הראשון שלה, ביצוע של וריאציות גולדברג מאת יוהאן סבסטיאן באך, שנכתבו במקור לכלי מקלדת - בנבל. ב-2011 ראה אור תקליטה Annwn, הכולל יצירות בעלות זיקה למיתולוגיה קלטית. ב-2013 החלה לשתף פעולה עם נגן הקורה סקו קייטה, ביוזמת המפיק גאי צ'יימברס. תקליטם הראשון, Clychau Dibon ראה אור באותה שנה. תקליטם מ-2018, SOLAR, התקבל בביקורות חיוביות במיוחד, שהתפעלו משיתוף הפעולה בין שני קולות הנבל, הנדמים כמגיעים ממסורות רחוקות כל-כך (מערבית/קלטית מזה ומערב-אפריקאית מזה) ועם זאת פועמים יחד בהרמוניה. בשנת 2003 נישאה למפיק הטלוויזיה היוול ויגלי (Hywel Wigley), בנם של מורתה, אלינור בנט ויו"ר מפלגת פלייד קמרי (המפלגה הוולשית), הלורד דפייד ויגלי (Dafydd Wigley). לזוג נולדו שני ילדים. ב-2017 התגרשו. ב-2019 נישאה פינץ' לבת-זוגה נטלי. מדיה וקבצים בנושא קתרין פינץ' בוויקישיתוף אתר האינטרנט הרשמי של קתרין פינץ' קתרין פינץ', ברשת החברתית אקס (טוויטר) קתרין פינץ', באתר סאונדקלאוד (באנגלית) קתרין פינץ', באתר AllMusic (באנגלית) קתרין פינץ', באתר MusicBrainz (באנגלית) קתרין פינץ', באתר Discogs (באנגלית) קתרין פינץ', באתר Songkick (באנגלית) ביוגרפיה, אתר ה-BBC ראיון עם פינץ' ב-classic-fm SF Said and Peter Culshaw, ‏It takes some pluck, The Telegraph, 1 November 2004 Catrin Finch and Seckou Keita: Soar review – an enchanted middle ground, הגארדיאן, 29 באפריל 2018 Harpist's honeymoon on hold, כתבה ב-BBC‏6 בספטמבר 2003 Catrin Finch: Former royal harpist marries partner in Tenby, כתבה ב-BBC-Wales‏, 21 בדצמבר 2019
בולשרצ'יה

בולשרצ'יה (ברוסית: Большеречье) הוא יישוב בסגנון עירוני (רו') ברוסיה, במחוז אומסק. ממוקמת בגדה השמאלית של אירטיש, 205 קילומטר צפונית לאומסק ו-98 קילומטר מטרה. בעיר פועלים גן חיות ומוזיאון. היישוב הוקם בשנת 1627. ב-1740 בקרבת המקום הוקם מאחז. במאחז, בראשיתו, שירתו כשבעים קוזאקים. ב-1750 מעמדו של היישוב שונה ממאחז לכפר. במקום עברה דרך אשר חיברה את מוסקבה עם סיביר, מה שתרם רבות להתפתחותה של בולשרצ'יה. אוכלוסיית בולשרצ'יה לפי שנים: אתר האינטרנט הרשמי של בולשרצ'יה (הקישור אינו פעיל, 11 באוגוסט 2021)
יחסי דרום אוסטיה – ונצואלה

יחסי דרום אוסטיה–ונצואלה הם היחסים הדיפלומטיים והדו-צדדיים בין רפובליקת דרום אוסטיה לבין הרפובליקה הבוליברית של ונצואלה. ונצואלה הכירה בדרום אוסטיה ובאבחזיה ב-10 בספטמבר 2009. נשיא ונצואלה, הוגו צ'אווס, הודיע כי מדינתו מכירה בדרום אוסטיה ובאבחזיה כאשר התארח אצל נשיא רוסיה, דמיטרי מדבדב. צ'אווס הודיע גם כי ייווצרו יחסים דיפלומטיים רשמיים עם דרום אוסטיה ואבחזיה. צ'אווס הגן בעבר על הכרתה של רוסיה בשתי הרפובליקות, ואמר כי "רוסיה הכירה בעצמאות אבחזיה ודרום אוסטיה. אנו תומכים ברוסיה. רוסיה צודקת ומגנה על האינטרסים שלה". לאחר שהחליף את אדוארד קוקואיטי כנשיא דרום אוסטיה פיטר ליאוניד טיבילוב את נרימן קוזייב מתפקיד השגריר ב-25 ביולי 2012. בינואר 2019 נסע נשיא דרום אוסטיה אנטולי ביבילוב לוונצואלה כראש משלחת של ארצו. ביבילוב השתתף בהשבעה של ניקולאס מדורו כנשיא ונצואלה. במהלך משבר הנשיאות בוונצואלה הודיע הנשיא הזמני, חואן גואידו, כי הוא מתכוון לבטל את ההכרה באבחזיה ובדרום אוסטיה לאחר שתוקם ממשלה חדשה. "Venezuela recognizes Abkhazia, South Ossetia as independent states". Xinhua. 2009-09-10. נבדק ב-2009-09-10. "Venezuela recognises rebel Georgian regions: Chavez". Australian Broadcasting Corporation. 2009-09-10. נבדק ב-2009-09-10. "Chavez backs Russian recognition of Georgia regions". Reuters. 2008-08-29. נבדק ב-2009-09-10. "Президент Южной Осетии освободил Наримана Козаева от посольской должности". Information Agency Res. 25 ביולי 2012. נבדק ב-28 ביולי 2012. {{cite news}}: (עזרה) "Anatoly Bibilov at the head of the official delegation of South Ossetia has arrived in Caracas". COMINF. 2019-01-10. נבדק ב-2019-01-24. "Venezuela likely to revoke recognition of Georgian occupied regions if interim gov't preserves power". Agenda.ge. 31 בינואר 2019. {{cite news}}: (עזרה)
ילדי הוסאק

ילדי הוסאק (בצ'כית: Husákovy děti, בסלובקית: Husákove deti) הוא מונח המשמש לתיאור דור של אנשים שנולדו בצ'כוסלובקיה בתקופת בייבי בום שהחלה בראשית שנות ה-70, בתקופת ה"נורמליזציה". הדור נקרא על שמו של הנשיא והמנהיג הקומוניסטי של צ'כוסלובקיה, גוסטב הוסאק. הבייבי בום המשמעותי ביותר לאחר המלחמה בצ'כוסלובקיה הגיע לשיאו בשנת 1974. לאחר אירועי האביב של פראג בשנת 1968 ושיקום התנאים ששררו לפני תקופת הרפורמה, צ'כוסלובקים רבים נכנעו לגורלם והיו מודאגים מהמצב הפוליטי במדינה. בתגובה, המפלגה הקומוניסטית הצ'כוסלובקית הגיעה עם גרסה משלה לגולאש קומוניזם, שהוצגה בתפיסה חדשה: מדיניות פרו-אוכלוסייה ממלכתית. משך חופשת הלידה הוארך, קצבת הילדים גדלה והזוגות הטריים סובסדו בהלוואות מדינה אטרקטיביות. עם זאת, המדיניות הממלכתית "הנדיבה" הגיעה במהרה לגבולותיה. בסוף שנות ה-70, עתודות הכספים הממלכתיות המיועדות לתמיכה במדיניות הפרו-אוכלוסייה היו מוגבלות והבייבי בום הסתיים. השפעתה של מדיניות הפרו-אוכלוסייה הממלכתית הוטלה בספק בעבר. גידול האוכלוסייה החל להתגבר בשנת 1969. הסבסוד הכספי הממלכתי אושר בשנת 1973 והבייבי בום הגיע לשיאו בשנת 1974. לאחר העלייה החדה הראשונית, שיעור הילודה החל לרדת. שורשי התפוצצות האוכלוסין יוצאת הדופן יכולים להיות קשורים לתקופה שלאחר המלחמה ולא ל"הנדסה החברתית" של המשטר הקומוניסטי. החל משנות האלפיים, דור ילדי הוסאק מהווה מרכיב חשוב בחברה הצ'כית. דור הבייבי בום של שנות ה-70 גרם לגידול משמעותי נוסף באוכלוסייה בשנים המאוחרות יותר של העשור. ילדי הוסאק הפכו גם למטרה של "פלישת רטרו" שיווקית וכלכלית בשוק הצ'כי. לאחר נפילת מסך הברזל, שאחריה באה תקופת הקסמה כמעט לכל מוצר מערבי, החברה הצ'כית הפנתה את תשומת לבה בהדרגה למותגים הצ'כיים המסורתיים. מסעות השיווק של החברות החלו להתמקד בדור היצרני ובנוסטלגיה שלו לילדותו. בשוק הצ'כי הופיעו שוב עיצובי רטרו של מוצרים ומותגים שהיו ידועים בשנות ה-70 וה-80. המונח ילדי הוסאק הופיע במילים של השיר 1970 של להקת צ'ינאסקי הצ'כית: הזמן דוהר, הזמן טס, קשה להחזיר את השנים האחרונות, וכך הגיעו ילדי הוסאק לשנות המשיח המקור באנגלית Time gallops, time flies, it's hard to bring the past years back, and so Husák's children have come to Christ years דור ה-X Roberts, Andrew Lawrence (2005). From Good King Wenceslas to the Good Soldier Švejk: a Dictionary of Czech Popular Culture. Central European University Press. ISBN 978-963-7326-26-4. מסטיק פדרו חוזר לצ'כיה (Zimbio.com, פורסם במקור על ידי פראג דיילי מוניטור) O'Connor, Coilin. "Sharp rise in Czech property prices (Business News)". Czech Radio. נבדק ב-9 באוקטובר 2010. {{cite web}}: (עזרה) Roberts (2005), p. 61 Suchá, Veronika (2007-09-20). "Baby boom and immigration prop up Czech population". Aktuálně.cz. נבדק ב-9 באוקטובר 2010. {{cite web}}: (עזרה) Maňák, Vratislav (blog) (2009-07-15). "Retro-invaze na Husákovy děti". ČT24 (בצ׳כית). Czech Television. נבדק ב-9 באוקטובר 2010. {{cite web}}: (עזרה) "Gustáv Husák prosadil zvýšení dětských přídavků a zavedení novomanželské půjčky" (בצ׳כית). Nezapomeňte.cz. נבדק ב-9 באוקטובר 2010. {{cite web}}: (עזרה) Špačková, Iva (2008-05-25). "Husákovy děti spustily velký byznys. Soukromé školky hlásí plno". iDNES.cz (בצ׳כית). Mladá fronta DNES. נבדק ב-9 באוקטובר 2010. {{cite web}}: (עזרה) Lazarova, Daniela (2008-08-23). "Magazine - Radio Prague". Radio Prague. נבדק ב-9 באוקטובר 2010. {{cite web}}: (עזרה)
תזמורת הנוער הלאומית של בריטניה

תזמורת הנוער הלאומית של בריטניה (באנגלית: National Youth Orchestra of Great Britain, גם NYO) היא תזמורת סימפונית בת 164 נגנים המיועדת לנגנים ונגניות בריטים בגילאי 13–19. התזמורת הוקמה ב-1948. אודישנים לתזמורת מתקיימים בקונסרבטוריונים ברחבי הממלכה המאוחדת. מטרת התזמורת לעורר השראה בקרב צעירים והיא מופיעה לקהל צעיר במחירים נמוכים במיוחד. חברי התזמורת נפגשים שלוש פעמים בשנה (סביב ראש השנה האזרחית, פסחא וחופשת הקיץ) לשבועיים של סמינר, כיתות אמן, מפגשים עם צורות אמנות משיקות (כזמרה ומחול, אמנות מיצג ועוד). רפרטואר התזמורת משתרע ממוזיקה רומנטית ועד מוזיקה קלאסית-מודרנית וקיים עידוד לנגניה לעסוק גם בהלחנה. התזמורת מופיעה באופן קבוע במסגרת הפרומס ומציגה לרוב יצירה מקורית חדשה. בין המנצחים שניצחו על התזמורת ניתן למנות את מיטב המנצחים. בהם: טאדאקי אוטאקה מרין אולסופ מרק אלדר פייר בולז סמיון ביצ'קוב אדריאן בולט אדוארד גרדנר אנדרו דייוויס קולין דייוויס פול דניאל וולטר זוסקינד קית' לוקהארט אנדרו ליטון רוג'ר נורינגטון מלקולם סרג'נט אנטוניו פאפאנו איוואן פישר הוגו ריגנולד אתר האינטרנט הרשמי של תזמורת הנוער הלאומית של בריטניה תזמורת הנוער הלאומית של בריטניה, ברשת החברתית אקס (טוויטר) תזמורת הנוער הלאומית של בריטניה, סרטונים בערוץ היוטיוב תזמורת הנוער הלאומית של בריטניה, באתר AllMusic (באנגלית) תזמורת הנוער הלאומית של בריטניה, באתר MusicBrainz (באנגלית) תזמורת הנוער הלאומית של בריטניה, באתר Discogs (באנגלית) תזמורת הנוער הלאומית של בריטניה, באתר Songkick (באנגלית) דף קונצרט, ברביקן השקעה בחינוך מוזיקלי, אתר ABRSM (איגוד בתי הספר המלכותיים למוזיקה)
אל המעיין

האם התכוונתם ל... אל המעיין (שיר) אל המעיין (תנועה)
לאסלו ברודי

לאסלו ברודי (בהונגרית: Bródy László; שאטוראליאויהיי, 21 בפברואר 1897 – בודפשט, 23 באפריל 1984) היה משורר, סופר, עורך דין יהודי-הונגרי. אחיו מיהאי ברודי עיתונאי, משורר, מורה ועורך עיתון שניספה במחנה ההשמדה אושוויץ בשנת 1944. לאסלו ברודי נולד במשפחה יהודית כצעיר במשפחה של תשעה ילדים. הוא למד משפטים בבודפשט באוניברסיטה שנקראת היום אוניברסיטת אטווש לוראנד ולאחר מכן השתתף במלחמת העולם הראשונה כחייל. מעלותיו וזכויותיו הוכרו במספר עיטורים ואותות הצטיינות. בשנת 1931 פתח משרד עורכי דין בבודפשט. משנת 1916 הופיעו שיריו וסיפוריו הקצרים בכתבי העת ועיתונים: עבר ועתיד, נפסבה, ניוגט, פשטי נפלו ו"זמנים חדשים" (Új idők). אחרי 1945 פרסם שירים בשבועון "ארץ-עולם" (Ország-Világ) ו"חיים וספרות" (Élet és Irodalom). שירו "ללא מולדת" (Hazátlanul) שכתב בשנת 1919, תורגם למספר שפות, כולל אנגלית, עברית ויידיש. המחזה שלו בחרוזים בשם "תיאטרון הבובות" (A Bábszínház) הוצג גם על במת התיאטרון. קברו נמצא בבית הקברות היהודי ברחוב קוזמה. לאסלו ברודי הוא בנם של ז'יגמונד ברודי וינקה פרידמן (1853–1922) סבו וסבתו מצד אמו היו אברהם פרידמן ואסתר קלוגר. בת זוגו הראשונה הייתה מלווינה אטלס (1904–1954), איתה התחתן ב-12 בנובמבר 1931 בבודפשט. אשתו השנייה הייתה מרגיט אילש. ליצן (בודפשט, 1921) הרחוב העשרים וחמישה (בודפשט, 1923) יום אחר יום (בודפשט, 1925) תיאטרון בובות (הצגה פואטית, בודפשט, 1926) אין צורך בציפורים היום (בודפשט, 1931) שנים (בודפשט, 1945) שירי גמדים. ההקדמה נכתבה על ידי אלדאר קומלוש. מאויר על ידי János P. Bak. (בודפשט, 1971) מאה סונטות. ההקדמה נכתבה על ידי סאנדור ג'רג' גאל. (בודפשט, 1974) דמדומי לאסלו ויטז (האביר לאסלו). מחזה בובות במערכה אחת. מאויר על ידי לאסלו רבר. (בודפשט, 1975) עט של ארבעה צבעים. שירים. מהדורה ביבליופילית. ספר מיני. את הקדמה כתב שאנדור שאשדי. (בודפשט, 1978) התייר של התנ"ך. שירים שנאספו. (בודפשט, 1981) לקסיקון ביוגרפי הונגרי. עורכת ראשית אגנש קניירש. 1994. ISBN 963056422X לקסיקון יהודי הונגרי. 1929. לאסלו ברודי נקודת שם מדיה וקבצים בנושא לאסלו ברודי בוויקישיתוף "Elhunyt Bródy László (1984. május 4.) Amerikai Magyar Népszava, 85. évfolyam, 18. szám, 2. o." "Bródy Zsigmondné Friedmann Janka halotti bejegyzése a Budapest I. kerületi polgári halotti akv. 1199/1922. folyószáma alatt". "Bródy Lászlóné Atlasz Malvina halotti bejegyzése a Budapest VIII. kerületi polgári halotti akv. 316/1954. folyószáma alatt". "Házasságkötési bejegyzése a Budapest VII. kerületi polgári házassági akv. 1790/1931. folyószáma alatt".
בר דוד

האם התכוונתם ל... אברהם בר דוד – איש צבא ומנהל ישראלי ארנון בר-דוד – מראשי ההסתדרות החדשה דודי בר דוד – מוזיקאי ישראלי משה וטובה בר-דוד – אספני אמנות ישראלים שחר בר דוד – יזם אינטרנט ומרצה בן דוד
בית כנסת הכוראלי (מינסק)

בית הכנסת הכוראלי היה בית כנסת מרכזי בעיר מינסק שבבלארוס. בית הכנסת היה ממוקם ברחוב ולדרסקי (בלא') 7, והוא נסגר לאחר השתלטות הבולשביקים על בלארוס. הבניין נהרס בחלקו במלחמת העולם השנייה, ונבנה מחדש לאחריה. במבנה שוכן כיום "תיאטרון הדרמה הלאומי של בלארוס מקסים גורקי" (בלא'). בית הכנסת נבנה בשנת 1906, בסגנון אדריכלות מורית. הכספים להקמת בית הכנסת הוקצו על ידי הקהילה היהודית בעיר ביוזמתו של רופא במינסק, אוסיפ לזרוביץ' לונץ (בלא'). לבית הכנסת שער מפואר הנמצא בכניסה לאולם בית הכנסת. בכניסה לבניין נראית קשת מלכותית גבוהה, שמעליה חלון עגול גדול. לאחר מהפכת אוקטובר (הקמת השלטון הבולשביקי בבלארוס) הופרט בניין בית הכנסת ובשנת 1923 הוסב בית הכנסת לתיאטרון היהודי הלאומי, שם הוצגו הרצאות, קונגרסים וסרטים. מאוחר יותר שכן כאן "בית התרבות של מזכירות ה-MV Frunze CEC". בנובמבר 1926 הועבר הבניין לשימוש ארגון גוסקינו. בהמשך נפתח בבניין קולנוע Kultura, מהגדולים בבלארוס באותה תקופה. זמרים ואמנים מפורסמים כמו ולדימיר מאיאקובסקי, לאוניד אוטיוסוב, סרגיי למשב ואחרים, הופיעו בבניין. לאחר מלחמת העולם השנייה הבניין נבנה מחדש והוקם בו "תיאטרון הדרמה הרוסי על שם מקסים גורקי". זהו בניין מלבני גדול בן שלוש קומות. הספינה המרכזית הוסבה לאודיטוריום, הצדדית למבואה. על הבניין מותקנים לוחות זיכרון. כיום הבניין מאוכלס על ידי "תיאטרון הדרמה האקדמי הלאומי מקסים גורקי". מדיה וקבצים בנושא בית כנסת הכוראלי בוויקישיתוף В. И. Зеленков. «Доктор Лунц и его потомки». «Асоба і час. Беларускі біяграфчны альманах», 2018. "Здание хоральной синагоги в Минске". סיפור על ידי תמונות, מינסק
669

שנת 669 היא השנה ה-69 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. חסן בן עלי הורעל ונהרג. עליית כוחה של חוסיין (בן עלי) 661 אל-חג'אג' בן יוסף א-ת'קפי, מושל עיראק חסן בן עלי, אימאם שיעי (נולד ב-625) 2 באפריל – חסן בן עלי, אימאם שיעי (נולד ב-625) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 669‎ נפטרים ב-669‎ מדיה וקבצים בנושא 669 בוויקישיתוף
מסוף קריית שרת

מסוף קריית שרת הוא מסוף אוטובוסים הנמצא דרומית לשכונת קריית שרת בחולון, מהמסוף יוצאים קווי אוטובוס לרחבי גוש דן והוא משרת את תושבי חולון והאזור. המסוף משרת את רוב חברות האוטובוסים בעיר. המסוף צמוד לפארק פרס ומשרת כמאה נוסעים ביום. ממתחם האוטובוסים יוצאים קווים המשרתים את באי אזור התעשייה הסמוך. בשנת 2023 תוכננו מחדש מסלולי חלק מקווי האוטובוס כך שיעברו בתחנה או יחלו בה את מסלולם. מסוף קריית שרת באתר מוביט כיום שטחי מקוה ישראל הם חלק מפארק אריאל שרון מר קו - תחנת חולון - מסוף קריית שרת - מספר 37442, באתר markav.net שי שגב, שינויים באוטובוסים בחולון: אלה הקווים החדשים, וגם אלה שבוטלו, באתר mynet‏ חולון, 13 ביוני 2023